Koperkabel kry voete by Eskom-pakhuis | Maroela Media
'n Werknemer en 'n kontrakteur van Eskom is in hegtenis geneem nadat hulle in die besit van 'n groot hoeveelheid koperkabel in Welkom betrap is.
Die kragvoorsiener sê 170 meter se koperkabel is Dinsdag te danke aan die waaksaamheid van 'n polisiekaptein van die plaaslike polisie se honde-eenheid teruggevind. Die kabel het 'n geraamde waarde van R540 000.
Die koperkabel is vermoedelik by Eskom se pakhuis in Welkom gesteel.
Die twee verdagtes sal na verwagting Donderdag in die plaaslike landdroshof verskyn.
"Eskom veroordeel enige kriminele gedrag deur sy werknemers en kontrakteurs ten sterkste," sê die kragvoorsiener.
Die publiek word intussen aangemoedig om enige verdagte aktiwiteite by Eskom by 0800 11 27 22 aan te meld.
Weerdiens waarsku hiér teen wind
Daar moet n afset wees, kry die koper se besonderhede, dit sal nie die eerste keer wees nie.
Die kader kriminele gedy by Evkom. BAIE STERKE Andre en Jan. Julle bly in ons gebede. Julle koppe word ge-eis maar uit dit sal verrys……. die ekspertise van die manne in beheer.
Ek sidder om te dink wat die WERKLIKE omvang van diefstal by ESKOM is? En aan wie word sit "verkoop"? Sekerlik moet daar iemand wees wat betaal vir ESKOM goedere?
en daar was seker ook nie cctv footage nie.. of die krag was af dit dit nie gewerk het nie ne…
Dink Eskom moet ook al hulle werknemers se rekords nagaan. Almal wat kriminiele rekords het moet gaan, selfde met die polisiemag en weermag. Daar is duisend polisielede wat kriminele rekords het maar aangestel is, daarom gaan dit so in ons land. Nooit in die geskiedenis van die land kon jy in weermag of polisie aangestel word SONDER dat 'n sekerheidsklaring op jou gedoen is nie. Nou is dit iets van die verlede